Η επίδραση ενός τρίμηνου προγράμματος ελληνικών παραδοσιακών χορών στη λειτουργική ικανότητα και στη γλυκαιμισκή και λιπιδαιμική εικόνα ασθενών με σακχαρώδη διαβήτη τύπου 2
Creators: name: Ερμίδου, Θωμαή Παναγιώτη
Publisher: name: Aristotle University of Thessaloniki
Year: 2017
Subjects: Σακχαρώδης διαβήτης 2
Παραδοσιακοί χοροί
Λιπιδαιμική εικόνα
Γλυκαιμική εικόνα
Type 2 diabetes mellitus
Greek traditional dancing
Functional capacity
Lipid profile
Glycemic profile

description: Ο σακχαρώδης διαβήτης τύπου 2 αποτελεί παγκοσµίως ένα σημαντικό πρόβληµα υγείας, με περίπου 200 εκατοµµύρια ασθενείς παγκοσμίως. Ο αριθµός αυτός αυξάνεται µε ταχύτατους ρυθµούς λόγω του σύγχρονου τρόπου ζωής (παχυσαρκία, κάπνισμα, καθιστική ζωή). Προβλέπεται ότι σε 20 χρόνια ο αριθµός των διαβητικών τύπου 2 θα διπλασιαστεί και θα φτάνει τα 400 εκατοµµύρια. Σε προηγούμενες μελέτες έχει διαπιστωθεί ότι η συμμετοχή σε προγράμματα άσκησης και η μείωση του σωματικού βάρους αποτελούν σημαντικά μέσα αντιμετώπισης του σακχαρώδη διαβήτη. Στην παρούσα εργασία αξιολογήθηκε η επίδραση ενός τρίμηνου προγράμματος με ελληνικούς παραδοσιακούς χορούς στη γλυκαιμική και στη λιπιδαιμική εικόνα και στη λειτουργική ικανότητα ατόμων με σακχαρώδη διαβήτη τύπου 2. Οι ασθενείς χωρίστηκαν τυχαία σε δύο ομάδες, στην ομάδα Α, 15 άτομα (ομάδα ελέγχου), που ακολούθησαν καθιστικό τρόπο ζωής και στην ομάδα Β, 15 άτομα (ομάδα παρέμβασης), που συμμετείχαν σε ένα τρίμηνο πρόγραμμα ελληνικών παραδοσιακών χορών, με διάρκεια συνεδρίας 45 λεπτών και συχνότητα 3 φορές την εβδομάδα. Όλοι οι ασθενείς κατά την έναρξη και την ολοκλήρωση της μελέτης υποβλήθηκαν σε κλινικό έλεγχο, βιοχημικές εξετάσεις, όπου αξιολογήθηκε η γλυκαιμική και η λιπιδαιμική εικόνα τους, καθώς και σε δοκιμασίες αξιολόγησης της λειτουργικής ικανότητας (six minute walk test, sit and reach test, sit to stand test, grip strength test). Από τα αποτελέσματα διαπιστώθηκε μείωση του σωματικού βάρους κατά 2,1% (p&lt;0,05), καθώς βελτιώθηκαν η γλυκαιμική και η λιπιδαιμική εικόνα και η λειτουργική ικανότητα των ατόμων που ακολούθησαν το πρόγραμμα των παραδοσιακών χορών. Στη γλυκαιμική εικόνα βελτιώθηκε η γλυκοζυλιωμένη αιμοσφαιρίνη κατά 4,6% (p&lt;0,05), ενώ το σάκχαρο νηστείας έδειξε μία τάση βελτίωσης. Στη λιπιδαιμική εικόνα βελτιώθηκαν η ολική χοληστερόλη, που μειώθηκε κατά 3,4% (p&lt;0,05), τα τριγλυκερίδια κατά 3,5% (p&lt;0,05), η LDL κατά 8,6% (p&lt;0,05) και η HDL αυξήθηκε κατά 4,9% (p&lt;0,05). Σχετικά με τα λειτουργικά χαρακτηριστικά, παρατηρήθηκε βελτίωση της επίδοσης στη διανυόμενη απόσταση σε 6 λεπτά κατά 11% (p&lt;0,05), καθώς και στη δοκιμασία αξιολόγησης ευλυγισίας κατά 73,4% (p&lt;0,05). Στο sit to stand test παρουσιάστηκε βελτίωση κατά 22,3% (p&lt;0,05), ενώ στη δοκιμασία αξιολόγησης χειρολαβής κατά 11,2% (p&lt;0,05) στο αριστερό χέρι και κατά 16,6% (p&lt;0,05) στο δεξί χέρι. Επιπλέον, οι ελληνικοί παραδοσιακοί χοροί αποτέλεσαν μια ευχάριστη και ασφαλή μορφή άσκησης, καθώς κανένας ασκούμενος δεν εμφάνισε κάποιο ορθοπαιδικό πρόβλημα ή κάποια διαταραχή κατά την διάρκεια της παρέμβασης και κανείς δεν εγκατέλειψε το πρόγραμμα, καθώς διατηρήθηκε αμείωτο το ενδιαφέρον των ασθενών μέχρι τέλους. Συμπερασματικά, ένα τρίμηνο πρόγραμμα άσκησης με ελληνικούς παραδοσιακούς χορούς μπορεί να εφαρμοστεί με ασφάλεια και να συμβάλλει αποτελεσματικά στη βελτίωση της λειτουργικής ικανότητας και της λιπιδαιμικής και γλυκαιμικής εικόνας ασθενών με σακχαρώδη διαβήτη τύπου 2. Προτείνεται η εφαρμογή συστηματικών μακροχρόνιων προγραμμάτων άσκησης για την αντιμετώπιση του σακχαρώδη διαβήτη τύπου 2.
description: Type 2 diabetes mellitus is a worldwide health problem and currently there are about 200 million patients. This number is growing rapidly due to the modern lifestyle. It is envisaged that in 20 years the number of type 2 diabetics will double. In previous studies it has been found that participation in exercise programs and weight loss are important means of treatment of the disease. In this study we evaluated the effect of a 3-month exercise training program with Greek traditional dancing on glycemic profile, lipid profile and functional capacity in patients with type 2 diabetes. Patients were randomly assigned into two groups, group A, 15 people (control group), who had a sedentary lifestyle, and in group B, 15 people (exercise group) who attended a 3-month traditional dance program 3 times a week, 45 minutes per session. All patients underwent a clinical examination, blood tests, evaluating the glycemic and lipid profile, as well as functional ability tests (six minute walk test, sit and reach test, sit to stand test, grip strength test), before and at the end of the intervention. After the training we found a reduction in body weight by 2.1% (p&lt;0.05) to those who followed the 3-month program of traditional dance. Further improvement was observed on the lipid profile and functional capacity in individuals of the same group. The Glycated Haemoglobin (HbA1c) was improved by 4.6% (p&lt;0.05) and fasting glucose showed an improving trend. Concerning the lipid profile, the total cholesterol was reduced by 3.4% (p&lt;0.05), triglycerides by 3.5% (p&lt;0.05), the LDL by 8.6% (p&lt;0.05) and HDL was improved by 4.9%. A significant difference was also found in the distance covered in 6 minutes by 11% (p&lt;0.05), and in the flexibility evaluation test by 73.4% (p&lt;0.05). The sit to stand test showed improvement by 22.3% (p&lt;0.05), while the grip strength test was improved by 11.2% (p&lt;0.05) in the left hand and 16.6% (p&lt;0.05) in the right hand. Moreover, Greek traditional dancing was a pleasant and safe exercise, as there were no exercise side effects, no orthopaedic problem and no drop out, with the patients’ interest being maintained the same to the end of the study. In conclusion, a 3-month exercise training program with Greek traditional dancing is safe and significantly contributes to the improvement of the lipid and glycemic profile and functional capacity in patients with type 2 diabetes. The implementation of organised sustained exercise programs is suggested for the treatment of type 2 diabetes mellitus.